Ir-Regolament tal-Kunsill (KEE) Nru 3781/85
tal-31 ta' Diċembru 1985 li
jippreskrivi l-miżuri li jridu jittieħdu rigward operaturi li ma jikkonformawx ma’ ċerti disposizzjonijiet li għandhom x'jaqsmu mas-sajd li jinstabu fl-Att ta' Adeżjoni ta' Spanja u l-Portugall
IL-KUNSILL TAL-KOMUNITAJIET EWROPEJ,
Wara li kkunsidra l-Att ta' Adeżjoni ta' Spanja u l-Portugall, u partikolarment l-Artikoli 163(3), 164 (2), 165 (8), 349 (5), 351 (5) u 352 (9) miġjuba fih,
Wara li kkunsidra l-proposta mill-Kummissjoni,
Billi, sabiex tiġi żġurata konformita mar-regoli dwar aċċess għal ibħra u risorsi preskritti fl-Att ta' Adeżjoni, huwa meħtieġ li jiġu adottati disposizzjonijiet skond liema l-Istati Membri jipprojbixxu, għal ċertu perjodu, sajd minn operatur li ma jikkonformax ma’ dawk ir-regoli, li jissupplimentaw ir-Regolament tal-Kunsill (KEE) Nru 2057/82 tad-29 ta' Ġunju 1982 li jistabbilixxi ċerti miżuri ta' kontroll għal attivitajiet tas-sajd minn bastimenti ta' l-Istati Membri [1], kif emendat l-aħħar bir-Regolament (KEE) Nru 3723/85 [2];
Billi, skond l-Artikolu 164(2) ta' l-Att ta' Adeżjoni, l-attivitajiet speċjalizzati tas-sajd ta' bastimenti li qed itajru l-bandiera ta' Stat Membru preżenti fl-ibħra li jidħlu taħt is-sovranità jew fil-ġurisdizzjoni ta' Spanja jridu jitwettqu bi qbil ma’ l-istess proċeduri ta' aċċess u ta' kontroll bħal dawk speċifikati għal bastimenti Spanjoli awtorizzati biex iwettqu l-attivitajiet tas-sajd tagħhom fiż-żoni tas-sajd ta' l-Istati Membri preżenti; billi, rigward l-attivitajiet l-oħra tas-sajd mwettqa skond l-Artikolu 164(1) ta' l-Att ta' l-Adeżjoni, huwa xieraq li jiġu applikati lil bastimenti konċernati arranġamenti komparabbli ma dawk applikabbli għall-attivitajiet mhux speċjalizzati tas-sajd ta' bastimenti li jtajru l-bandiera ta' Spanja fl-ibħra li jidħlu taħt is-sovranità jew fil-ġurisdizzjoni ta' l-Istati Membri preżenti;
Billi disposizzjoni għandha ssir biex jiġu adottati regoli ta' implimentazzjoni meħtieġa bi qbil mal-proċedura preskritta fl-Artikolu 14 tar-Regolament tal-Kunsill (KEE) Nru170/83 tal-25 ta' Jannar 1983 li jistabbilixxi sistema Komunitarja għall-konservazzjoni u t-tmexxija ta' risorsi tas-sajd [3];
Billi, skond l-Artikolu 2(3) tat-Trattat ta' Adeżjoni ta' Spanja u l-Portugall, l-istituzzjonijiet tal-Komunitajiet Ewropej jistgħu jadottaw qabel l-adeżjoni l-miżuri riferiti fl-Artikoli 163, 164, 165, 349, 351 u 352 ta' l-Att ta' Adeżjoni, dawn il-miżuri jidħlu fis-seħħ bla ħsara għal u mad-data ta' adeżjoni.
ADOTTA DAN IR-REGOLAMENT:
Artikolu 1
Dan ir-Regolament jippreskrivi dawn il-miżuri maħsuba biex jiżguraw konformità mar-regoli dwar aċċess għal ibħra u risorsi li jinstabu fl-Artikoli 163, 164, 165, 349, 351 u 352 ta' l-Att ta' Adeżjoni minn bastimenti tas-sajd li jtajru l-bandiera ta' Stat Membru jew li huma reġistrati fi Stat Membru.
Artikolu 2
1. L-awtoritajiet kompetenti ta' Stati Membri għandhom mingħajr dewmien jgħarrfu lill-Kummissjoni u l-Istat Membru tal-bandiera jew l-Istat Membru ta' reġistrazzjoni, minn issa ‘l quddiem riferit bħala l-"Istat Membru", b'xi ksur tar-regoli riferiti fl-Artikolu 1, bl-għoti ta' l-isem u marki ta' identifikazzjoni tal-bastiment konċernat, l-isem tal-kaptan, is-sid u, fejn xieraq, il-kerrej, iċ-ċirkostanzi tal-ksur u xi miżuri ta' penali, amministrattivi jew oħrajn meħuda, u xi deċiżjoni tal-qorti li għandha x'taqsam ma’ dan il-ksur.
2. Fuq il-bażi ta' xi deċiżjoni ġudizzjarja mgħarrfa jew fil-każ ta' ksur reġistrat tar-regoli msemmija fil-paragrafu 1, l-Istat Membru ma jistax idaħħal aktar il-bastiment konċernat, skond il-kondizzjonijiet provduti fl-Artikoli 3 u 4, fuq il-listi perjodiċi abbozz li hija tissottometti lill-Kummissjoni.
Artikolu 3
1. Bla ħsara għall-paragrafu 2, l-Istat Membru ma jistax idaħħal aktar il-bastiment li għalih ġie reġistrat ksur skond l-Artikolu 2(2) fuq lista perjodika abbozz matul perjodu ta' erba’ xhur; dan il-perjodu jista’ jiġi estiż sa tnax-il xahar fil-każ ta' aktar ksur.
2. Fil-każ tas-sajd speċjalizzat riferit fl-Artikoli 160, 164, 349 u 351 ta' l-Att ta' Adeżjoni, u fil-każ ta' sajd għal tonn ta' l-albacore, pixxispad, ħuta kaħla u Ray's bream kif imsemmi fl-Artikoli 165 u 352 ta' l-Att msemmi, il-perjodu li fih ma jsirx dħul għandu jkun ta' xahrejn u jista’ jiġi estiż sa xi erba’ xhur fil-każ ta' aktar ksur.
Artikolu 4
1. Fejn ikun ġie reġistrat, skond l-Artikolu 2(2), li bastiment ikun stad mingħajr awtorizzazzjoni, ma jistax jiddaħħal aktar mill-Istat Membru li l-bastiment ikun itajjar il-bandiera tiegħu a bażi ta' pjan ta' lista perjodika:
(a) għal perjodu ta' erba’ xhur fil-każ ta' sajd speċjalizzat riferit fl-Artikolu 160, 164, 165, 349 u 351 ta' l-Att ta' Adeżjoni u fil-każ ta' sajd għal tonn ta' l-albacore, pixxispad, blue shark u Ray's bream, kif riferit fl-Artikoli 165 u 352 ta' l-Att imsemmi; dan il-perjodu jista’ jiġi estiż sa sitt xhur fil-każ ta' aktar ksur.
(b) għal perjodu ta' tmien xhur fil-każ ta' sajd ieħor għajr dak riferit f’(a); dan il-perjodu jista’ jiġi estiż sa tmintax-il xahar fil-każ ta' aktar ksur.
2. Madankollu, minflok li jittieħdu l-miżuri provduti fil-paragrafu 1, l-Istat Membru jista’ jirrifjuta dħul fuq pjan ta' lista perjodika, għall-istess perjodi, lil bastiment ieħor, imfassal mis-sid jew il-kerrej ta' l-ewwel bastiment, li meta jkun sar il-ksur, deher fuq lista perjodika.
Artikolu 5
Ir-regoli dettaljati sabiex jiġi applikat dan ir-Regolament għandhom jiġu adotti bi qbil mal-proċedura preskritta fl-Artikolu 14 tar-Regolament (KEE) Nru 170/83.
Artikolu 6
Dan ir-Regolament għandu jidħol fis-seħħ fl-1 ta' Jannar 1986, bla ħsara għad-dħul fis-seħħ tat-Trattat ta' Adeżjoni ta' Spanja u l-Portugall.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-31 ta' Diċembru 1985.